

****



ΕΛΛΗΝΙΚΗ ΔΗΜΟΚΡΑΤΙΑ

ΥΠΟΥΡΓΕΙΟ ΥΓΕΙΑΣ

**ΔΙΟΙΚΗΣΗ 6ης ΥΓΕΙΟΝΟΜΙΚΗΣ ΠΕΡΙΦΕΡΕΙΑΣ**

ΠΕΛΟΠΟΝΝΗΣΟΥ- ΙΟΝΙΩΝ ΝΗΣΩΝ - ΗΠΕΙΡΟΥ & ΔΥΤΙΚΗΣ ΕΛΛΑΔΑΣ

ΓΡΑΦΕΙΟ ΔΙΟΙΚΗΤΗ

 Πάτρα, 23-10-2024

**ΔΕΛΤΙΟ ΤΥΠΟΥ**

**ΟΚΤΩΒΡΙΟΣ: ΜΗΝΑΣ ΠΡΟΛΗΨΗΣ ΚΑΙ ΕΝΗΜΕΡΩΣΗΣ ΤΟΥ ΚΑΡΚΙΝΟΥ ΤΟΥ ΜΑΣΤΟΥ**

Ο μήνας Οκτώβριος έχει θεσμοθετηθεί διεθνώς ως μήνας πρόληψης, ενημέρωσης και ευαισθητοποίησης για τον καρκίνο του μαστού. Η 6η ΥΠΕ υπό το συντονισμό του Υπουργείου Υγείας, συμμετέχει στη διεθνή εκστρατεία για την ευαισθητοποίηση του πληθυσμού έναντι της πρώτης αιτίας θανάτου από καρκίνο στις γυναίκες που είναι ο καρκίνος του μαστού.

Καθώς η νόσος θεωρείται ιάσιμη αν ανιχνευθεί εγκαίρως και αντιμετωπιστεί σε πρώιμο στάδιο, υλοποιείται στην Ελλάδα σε ευρεία κλίμακα το Πρόγραμμα Πρόληψης για τον Καρκίνο του Μαστού «ΦΩΦΗ ΓΕΝΝΗΜΑΤΑ», το οποίο απευθύνεται σε 1,8 εκατομμύρια γυναίκες, ηλικίας 45 έως 74 ετών. Για την καλύτερη ενημέρωση των δικαιούχων και του πληθυσμού για το πρόγραμμα έχει δημιουργηθεί ιστότοπος <https://mastografia.gov.gr/> , με διαθέσιμες σχετικές πληροφορίες.

Πιο συγκεκριμένα, στην πόλη της Κέρκυρας, **το Κέντρο Υγείας Κέρκυρας** θα πραγματοποιήσει ενημερωτική δράση για το ευρύ κοινό, **εντός του Γυναικολογικού Ιατρείου,** για όλες τις ηλικίες γυναικών που θα προσέλθουν, αφιερωμένη στην πρόληψη κατά του καρκίνου του μαστού.

Η δράση έχει ήδη ξεκινήσει από τη Δευτέρα 21 Οκτωβρίουως και την **Παρασκευή 25 Οκτωβρίου και από την Τρίτη 29 Οκτωβρίου ως και την Τετάρτη 30 Οκτωβρίου, κατά τις ώρες 11:30 -13:30** θα διενεργείται κλινική εξέταση μαστού και θα συνταγογραφoύνται παραπεμπτικά.

Η έγκαιρη διάγνωση αποτελεί τον ακρογωνιαίο λίθο αυξάνοντας την πιθανότητα πλήρους ίασης. Ο προληπτικός έλεγχος διασφαλίζει την έγκαιρη ανίχνευση σε πρώιμο στάδιο του καρκίνου δηλαδή όταν δεν εμφανίζονται συμπτώματα και περιλαμβάνει το εξής:

* Από την ηλικία των 20 ετών και άνω με την αυτοεξέταση μαστού μια φορά το μήνα.
* Την ετήσια κλινική εξέταση από εξειδικευμένο χειρουργό ή γυναικολόγο.
* Με τη μαστογραφία αναφοράς σε ηλικία 35 ετών.
* Από την ηλικία των 40 ετών με την ετήσια μαστογραφία.
* Τον υπερηχογραφικό έλεγχο μαστού.

**Η πρόληψη είναι πάντα η καλύτερη θεραπεία!**

**Ενημερώσου, Πρόλαβε, Αντιμετώπισε!**